Hati ya kufanya muhtasari: Matamshi yake yanajiri baada ya rais Trump kuimuita balozi wa Uingereza nchini Marekani Kim Darroch  'mjinga' kufiatia mgogoro kuhusu barua pepe zilizofichuliwa. 

Aliendelea kumkosoa waziri mkuu Theresa May kuhusu Brexit , akisema kwamba alipuuzilia mbali ushauri wake na kwamba alifanya maamuzi yake ya 'kipumbavu'. 

Siku ya Jumapili barua pepe zilizofichuliwa zilionyesha balozi huyo aliuita utawala wa Trump usiojitambua. 

Wakati huohuo mkutano kati ya waziri wa maswala ya biashara za kimataifa nchini Uingereza Liam Fox na waziri wa biashara wa Marekani na Wilbur Ross ulifutiliwa mbali siku ya Jumanne.

Bwana Hunt alijibu matamshi ya bwana Trump katika mtandao wa twitter: Marafiki huzungumza bila kufichana hivyobasi nitazungumza:  Matamshi haya yanamkosea heshima  na ni makosa kwa waziri mkuu wa taifa langu.

Wakati wa mjadala uliopeperushwa hewani moja kwa moja mgombea akiye kifua mbele  kumrithi waziri mkuu Theresa May  Boris Johnson aliulizwa iwapo angmwacha balozi huyo kuendelea , lakini alisema kuwa kwa sasa hana uwezo wa kutekeleza lolote. 

Bwana Johnson alisema ana uhusiano mzuri na Ikulu ya Whitehouse na kwamba ilikua muhimu kuwa na uhusiano mzuri na Marekani.

Muhariri wa maswala ya kisiasa wa BBC Laura Kuenssberg alisema kuwa mgogoro huo ni ukumbusho wa ulivyo uhusiano wa Marekani na Uingereza alioutaja kuwa na hila chungu nzima  mbali na changamoto inayomkuba kiongozi wa Uingereza anayekabiliana na rais ambaye hupenda kuzua migogoro. 

Lakini alikuwa Jeremy Hunt ambaye alionekana kuchukua tahadhari na kuzungumzia wazi na moja kwa moja na Donald Trump  kuhusu swala hilo huku Boris Johnson akisema kwamba hajutii kuwa mtu wa karibu wa Ikulu ya Whitehouse. 

Kufuatia matamshi ya rais Trump siku ya Jumatatu kwamba Marekani haitashirikiana tena na Sir Kim , wizara ya maswala ya kigeni nchini humo imesema kuwa itaendelea kushirikiana naya hadi pale itakapopata uongozi kutoka kwa Ikulu ya Whitehgouse ama rais Trump mwenyewe. 

''Tuna uhusiano maalum sana na wa kimkakati  na Uingereza ambao umekuwepo kwa...\nMuhtasari katika lugha sawa na hati:
Donald Trump amemkosea heshima waziri mkuu wa Uingereza, waziri wa maswala ya kigeni wa Uingereza  Jeremy Hunt amesema.